इसके अलावा 25 जुलाई 2008 को सिविल लाइंस में ही रहने वाले एसके चड्ढा की तहरीर पर भी ग्रेवाल और उनके बेटों के खिलाफ धोखाधड़ी का मामला दर्ज किया गया था। यह मामला भी प्रापर्टी बेचने और रकम हड़पने से संबंधित था। उत्तराखंड के रुद्रपुर में किच्छा इलाके में दस जून 1997 को एक फैक्ट्री में कुछ कर्मचारियों को बंधक बनाकर पीटा गया था। इस मामले में किच्छा के संजीव गुप्ता की तहरीर पर भी निर्मल सिंह ग्रेवाल और दोनों बेटों पर रिपोर्ट दर्ज की गई थी।